*REPUBLIKA HRVATSKA*

*MEĐIMURSKA ŽUPANIJA*

*OPĆINA MALA SUBOTICA*

*OSNOVNA ŠKOLA*

*TOMAŠA GORIČANCA*

*MALA SUBOTICA*

*Glavna 55, 40321 Mala Subotica*

*KLASA: 003-06/20-01/06*

*URBROJ: 2109-35/01-20-2*

*Mala Subotica, 20.7. 2020.*

***ZAPISNIK SA SJEDNICE ŠKOLSKOG ODBORA***

***Redni broj sjednice****: 47. sjednica Školskog odbora*

***Mjesto i datum održavanja sjednice****: zbornica OŠ Tomaša Goričanca Mala   
Subotica, 20.7.2020. u 9,00 sati*

***Nazočn****i: Vladimir Mihalic, Miroslav Grašić, Kristina Obadić, Ivica Kovačić, Josip Halić, Antonija Marodi Medevedec*

***Izočni****: Iva Mihalic Krčmar*

***Dnevni red:***

1. *Prihvaćanje zapisnika s 46. sjednice Školskog odbora*
2. *Polugodišnje izvješće za 2020. godinu za razdoblje od 1.1.-30.6.2020. godine*
3. *Razrješenje ravnateljice i Odluka o prestanku Ugovora o radu*
4. *Izbor i imenovanje v.d ravnatelja/ice*
5. *Prijedlog Odluke i teksta za raspisivanje natječaja za ravnatelja/icu*
6. *Ostala pitanja.*

Ad1)

Predsjednik Školskog odbora pročitao je zapisnik sa 46. sjednice Školskog odbora.

Prisutni članovi Školskog odbora jednoglasno su prihvatili zapisnik.

Ad2)

Računovođa škole detaljno je obrazložila Polugodišnje izvješće za razdoblje od 1.1.-30.6.2020. godine. Članovi Školskog odbora materijale za izvješće primili su putem e-maila tri dana prije sjednice te isprintano na samoj sjednici. Primjedbi na polugodišnje izvješće nije bilo te je ono jednoglasno prihvaćeno.

Sredstva primljena za terenske nastave nisu utrošena zbog COVID-19. Tražena je prenamjena sredstava od strane MZO. Suglasnost za prenamjenu je primljena te će sredstva biti utrošena za projekt „Škola u kolovozu 2020.“ koja će se provoditi u Područnoj školi Držimurec-Strelec od 1.8. do 31.8.2020. godine. Članovi Školskog odbora podržavaju provođenje tog projekta.

Ad3)

Predsjednik Školskog odbora pročitao je prijedlog odluke o razrješenju ravnateljice Đurđe Horvat. Postupak je pokrenut na osnovu članka 74. st.3. Statuta Osnovne škole Tomaša Goričanca jer je ravnateljica napunila 65 godina života te joj radni odnos prestaje završetkom školske godine 31. kolovoza 2020.

Ad 4)

Predsjednik Školskog odbora pročitao je članke Statuta koji se odnose na izbor v.d. ravnatelja/ice te je predložio Manuelu Stričak za izbor. Provedeno je tajno glasovanje prisutnih članova Školskog odbora. Manuela Stričak izabrana je za v.d. ravnateljicu sa pet glasova od ukupno šest nazočnih članova Školskog odbora. Mandat v.d. ravnateljice određen je Zakonom. Trajanje mandata ograničeno je do završetka natječajnog postupka za imenovanje ravnatelja/ice škole ili najdulje do godine dana.

A5)

Predsjednik Školskog odbora pročitao je prijedlog Odluke i teksta za raspisivanje natječaja za ravnatelja/icu škole. Prijedlog je prihvaćen. Odlučeno je da će se natječaj za ravnatelja/icu raspisati 1. rujna 2020. godine u Narodnim novinama i WEBstranici OŠ Tomaša Goričanca Mala Subotica.

A6)

Ostalih pitanja nije bilo.

Sjednica je završila u 10,25 sati.

Zapisničar: Predsjednik ŠO:

Marija Palatinuš Josip Halić